ระเบียบกระทรวงสาธารณสุขระเบียบกระทรวงสาธารณสุขว่าด้วยการรับสมัครบุคคลเพื่อรับทุนเข้าศึกษาหลักสูตรต่างๆของกระทรวงสาธารณสุขพ.ศ. ๒๕๔๑[๑] เพื่อให้การดำเนินการรับสมัครบุคคลเพื่อรับทุนเข้าศึกษาหลักสูตรต่างๆ ของกระทรวงสาธารณสุข เป็นไปด้วยความถูกต้องและเหมาะสมกับสภาพการณ์ในปัจจุบันกระทรวงสาธารณสุขจึงออกระเบียบไว้ดังต่อไปนี้ข้อ ๑ระเบียบนี้เรียกว่า ระเบียบกระทรวงสาธารณสุขว่าด้วยการรับสมัครบุคคลเพื่อรับทุนเข้าศึกษาหลักสูตรต่าง ๆ ของกระทรวงสาธารณสุขพ.ศ. ๒๕๔๑ข้อ ๒ให้ใช้ระเบียบนี้ตั้งแต่บัดนี้เป็นต้นไปข้อ ๓ให้ยกเลิก๓.๑ ระเบียบกระทรวงสาธารณสุขว่าด้วยการรับสมัครบุคคลเข้าศึกษาในหลักสูตรวิชาต่าง ๆในสถานศึกษาของกระทรวงสาธารณสุข พ.ศ. ๒๕๒๖๓.๒ ระเบียบกระทรวงสาธารณสุขว่าด้วยการรับสมัครบุคคลเข้าศึกษาในหลักสูตรวิชาต่าง ๆในสถานศึกษาของกระทรวงสาธารณสุข (ฉบับที่ ๒) พ.ศ. ๒๕๓๐๓.๓ ระเบียบกระทรวงสาธารณสุขว่าด้วยการรับสมัครบุคคลเข้าศึกษาในหลักสูตรวิชาต่าง ๆในสถานศึกษาของกระทรวงสาธารณสุข (ฉบับที่ ๓) พ.ศ. ๒๕๓๔ข้อ ๔ในระเบียบนี้ทุนการศึกษา หมายถึง เงินค่าใช้จ่ายทุกประเภทที่ทางราชการจ่ายหรือจ่ายให้เพื่อการศึกษาฝึกอบรมหรือดูงานในสังกัดหรือนอกสังกัดกระทรวงสาธารณสุข และให้หมายความรวมถึงการได้รับสิทธิให้เข้ารับการศึกษาด้วยส่วนราชการ หมายถึง กรม หรือส่วนราชการที่เรียกชื่ออย่างอื่นและมีฐานะเป็นกรมตามกฎหมายว่าด้วยระเบียบบริหารราชการแผ่นดินหน่วยงาน หมายถึง กองหรือหน่วยงานที่เรียกซื่ออย่างอื่น และมีฐานะเป็นกองในสังกัดกระทรวงสาธารณสุขเฉพาะที่มีสถานศึกษาสังกัดอยู่สถานศึกษา หมายถึง วิทยาลัย โรงเรียน หรือที่เรียกชื่ออย่างอื่นในสังกัดกระทรวงสาธารณสุขซึ่งจัดการศึกษาหลักสูตรต่าง ๆ ตามระเบียบนี้คณะกรรมการ หมายถึง คณะกรรมการทุนการศึกษาตามระเบียบนี้ข้อ ๕ระเบียบนี้ให้ใช้บังคับสำหรับการรับสมัครบุคคล เพื่อรับทุนเข้าศึกษาในหลักสูตรต่างๆ ตามที่กระทรวงสาธารณสุขประกาศกำหนดการยกเลิกหรือการกำหนดหลักสูตรต่าง ๆระยะเวลาการศึกษาหรือสถานศึกษาให้เป็นไปตามที่กระทรวงสาธารณสุขประกาศกำหนดข้อ ๖ ให้มีคณะกรรมการคณะหนึ่งเรียกว่าคณะกรรมการทุนการศึกษา ประกอบด้วยปลัดกระทรวงสาธารณสุข เป็นประธาน รองปลัดกระทรวงสาธารณสุขอธิบดีกรมต่าง ๆ ในสังกัดกระทรวงสาธารณสุข หัวหน้าสำนักตรวจราชการกระทรวงสาธารณสุขผู้อำนวยการสถาบันพระบรมราชชนก ผู้อำนวยการสำนักนโยบายและแผนสาธารณสุขผู้อำนวยการกองสาธารณสุขภูมิภาค ผู้อำนวยการกองโรงพยาบาลภูมิภาคผู้อำนวยการกองนิติการ เป็นกรรมการ และผู้อำนวยการกองการเจ้าหน้าที่เป็นกรรมการและเลขานุการข้อ ๗ให้คณะกรรมการมีหน้าที่ดังต่อไปนี้(๑) กำหนดประเภทและจำนวนที่จะจัดสรรตามความต้องการของส่วนราชการต่างๆ โดยคำนึงความรีบด่วนและความจำเป็นของโครงการหรือแผนงานที่ทางราชการกำหนดไว้(๒) พิจารณาจัดสรรทุนการศึกษาให้ส่วนราชการที่เกี่ยวข้อง(๓) พิจารณาและมีความเห็นเกี่ยวกับหลักสูตรต่าง ๆระยะเวลาการศึกษาหรือสถานศึกษา(๔) หน้าที่อื่น ๆ ตามที่กำหนดไว้ในระเบียบนี้หรือตามที่ปลัดกระทรวงสาธารณสุขมอบหมายข้อ ๘ให้สำนักงานปลัดกระทรวงสาธารณสุข ซึ่งมีสถานศึกษาสังกัดอยู่ดำเนินการดังนี้(๑) กำหนดหลักเกณฑ์ และวิธีการขอรับทุนการศึกษา(๒) แต่งตั้งกรรมการเพื่อดำเนินการรับสมัครและสอบคัดเลือก(๓) ดำเนินการสอบคัดเลือกและประกาศผลการสอบคัดเลือกข้อ ๙การรับทุนการศึกษา ให้ดำเนินการโดยการสอบคัดเลือกวิธีการดำเนินการเกี่ยวกับการสอบคัดเลือกตลอดจนเกณฑ์การตัดสินการสอบคัดเลือก และการยกเลิกบัญชีผู้สอบคัดเลือกได้ให้เป็นไปตามกระทรวงสาธารณสุขประกาศกำหนดกระทรวงสาธารณสุขอาจมอบหมายให้ทบวงมหาวิทยาลัยดำเนินการสอบคัดเลือกแทนก็ได้ข้อ ๑๐ผู้สมัครสอบคัดเลือกเข้ารับทุนการศึกษาในหลักสูตรต่าง ๆ ต้องมี๑๐.๑คุณสมบัติทั่วไปเช่นเดียวกับผู้ที่จะเข้ารับราชการเป็นข้าราชการพลเรือน๑๐.๒ คุณสมบัติเฉพาะสำหรับหลักสูตรนั้น ๆตามที่กระทรวงสาธารณสุขประกาศกำหนด๑๐.๓ภูมิลำเนาในจังหวัดหรือท้องถิ่นซึ่งส่วนราชการหรือหน่วยงานที่ได้รับจัดสรรทุนตั้งอยู่อย่างน้อย ๑ ปี โดยนับถึงวันปิดรับสมัคร แต่ถ้าผู้สมัครย้ายภูมิลำเนาไปอยู่ที่อื่นเพื่อการศึกษาต้องมีหลักฐานของบิดา มารดา หรือผู้ปกครองแสดงว่ามีภูมิลำเนาอยู่ในจังหวัดที่สมัครไม่น้อยกว่า๕ ปี ยกเว้นการสมัครสอบที่ราชการบริหารส่วนกลาง ผู้สมัครจะมีภูมิลำเนาที่ใดก็ได้หรือตามที่กระทรวงสาธารณสุขประกาศกำหนดข้อ ๑๑ในกรณีที่มีทุนประเภทเดียวกันหลายแห่งในจังหวัดเดียวกัน ผู้สมัครมีสิทธิสมัครได้เพียงแห่งเดียวข้อ ๑๒ ผู้ได้รับทุนเข้าศึกษาจะต้องเสียค่าใช้จ่ายในการศึกษาและอาจได้รับการอุดหนุนการศึกษาในเรื่องต่าง ๆ ตามที่กระทรวงสาธารณสุขประกาศกำหนดข้อ ๑๓ผู้ได้รับทุนเข้าศึกษา ต้องทำสัญญาเข้าศึกษา รวมทั้งจัดหาผู้ค้ำประกันมาทำสัญญาค้ำประกันตามแบบแนบท้ายระเบียบนี้ข้อ ๑๔ ผู้รับสัญญา ได้แก่ส่วนราชการซึ่งเป็นเจ้าของทุนการศึกษา ถ้าเป็นทุนการศึกษาที่จัดสรรให้ราชการบริหารส่วนราชการให้หัวหน้าส่วนราชการระดับกรมหรือผู้ที่ได้รับมอบหมายเป็นผู้ลงนามรับสัญญาถ้าเป็นทุนการศึกษาที่จัดสรรให้จังหวัดต่าง ๆ ให้นายแพทย์สาธารณสุขจังหวัดนั้น ๆเป็นผู้ลงนามรับสัญญาแทนข้อ ๑๕ถ้าผู้เข้ารับทุนการศึกษาต้องออกจากสถานศึกษาเนื่องจากลาออกหรือถูกให้ออกด้วยประการใดก็ตามจะต้องชดใช้ค่าเสียหาย เงินค่าปรับและดอกเบี้ยแก่ทางราชการตามจำนวนที่ระบุไว้ในสัญญาเว้นแต่ตายหรือเหตุสุดวิสัยข้อ ๑๖ถ้าผู้เข้ารับทุนการศึกษาต้องเรียนซ้ำชั้นไม่ว่ากรณีใด ๆ นอกจากเหตุสุดวิสัยจะต้องเสียค่าใช้จ่ายในการศึกษา และจะไม่ได้รับเงินอุดหนุนใด ๆ จากทางราชการ(ถ้ามี) ตลอดปีที่ต้องเรียกซ้ำชั้นข้อ ๑๗ผู้เข้ารับการศึกษา เมื่อสำเร็จการศึกษาจะต้องเข้ารับราชการเป็นข้าราชการหรือลูกจ้างตามตำแหน่งและระดับเงินเดือนที่ก.พ. กำหนดในส่วนราชการที่ได้รับการจัดสรรทุนการศึกษาหรือส่วนราชการในสังกัดกระทรวงสาธารณสุข สุดแต่ทางราชการจะบรรจุหรือสั่งให้ประจำ ณที่ใด โดยไม่ขอย้ายภายใน ๒ ปี นับแต่วันทราบคำสั่งดังกล่าว และรวมเวลาปฏิบัติราชการอย่างน้อยไม่ต่ำกว่า๒ เท่าของเวลาที่ใช้ในการศึกษา เว้นแต่(๑) ผู้ได้รับทุนการศึกษาหลักสูตรพยาบาลศาสตร์ให้รับราชการเท่ากับระยะเวลาที่ใช้ในการศึกษา แต่ต้องไม่น้อยกว่า ๔ ปี(๒) ผู้ได้รับทุนการศึกษาหลักสูตรพยาบาลศาสตร์ ระดับต้นซึ่งได้รับทุนเข้าศึกษาต่อเนื่องในหลักสูตรพยาบาลศาสตร์ (ต่อเนื่อง ๒ ปีเทียบเท่าปริญญาตรี) ยังไม่ต้องรับราชการชดใช้ทุนตามสัญญาที่ทำไว้เดิมแต่หลังจากสำเร็จการศึกษาแล้วให้รับราชการชดใช้ทุนรวมสองสัญญาเท่ากับระยะเวลาที่ใช้ในการศึกษาแต่ต้องไม่น้อยกว่า ๖ ปี กล่าวคือ(๒.๑) ปฏิบัติราชการชดใช้ทุนตามสัญญาในหลักสูตรพยาบาลศาสตร์ระดับต้นไม่น้อยกวาสองเท่าของเวลาที่ใช้ในการศึกษาคือ ๔ ปี(๒.๒) ปฏิบัติราชการชดใช้ทุนตามสัญญาในหลักสูตรพยาบาลศาสตร์(ต่อเนื่อง ๒ ปี เทียบเท่าปริญญาตรี)ไม่น้อยกว่าหนึ่งเท่าของเวลาที่ใช้ในการศึกษาคือ ๒ ปีการที่ผู้รับทุนการศึกษาไปเข้ารับราชการหรือปฏิบัติราชการในส่วนราชการหรือหน่วยงานอื่นถ้าผู้รับสัญญามิได้ให้ความยินยอมเป็นลายลักษณ์อักษร แม้ส่วนราชการหรือหน่วยงานนั้นได้รับไว้ก็ตามก็ไม่ถือว่าเป็นการปฏิบัติตามคำสั่งของทางราชการตามความมุ่งหมายแห่งสัญญานี้ข้อ ๑๘ผู้เข้ารับทุนการศึกษาเมื่อสำเร็จการศึกษาแล้วไม่ปฏิบัติราชการตามสัญญาจะต้องชดใช้เงินค่าเสียหาย เงินค่าปรับและดอกเบี้ย ตามจำนวนที่ระบุไว้ในสัญญาข้อ ๑๙ให้ปลัดกระทรวงสาธารณสุขเป็นผู้รักษาการตามระเบียบนี้ และให้มีอำนาจออกประกาศเพื่อปฏิบัติการให้เป็นไปตามระเบียบและเป็นผู้วินิจฉัยชี้ขาดปัญหาในการปฏิบัติตามระเบียบนี้ประกาศ ณ วันที่ ๒๖ มิถุนายน พ.ศ. ๒๕๔๑รักเกียรติ สุขธนะรัฐมนตรีว่าการกระทรวงสาธารณสุข[เอกสารแนบท้าย]๑. สัญญารับทุนเข้าศึกษาหลักสูตร...ของกระทรวงสาธารณสุข๒. หนังสือให้ความยินยอม (กรณีผู้ให้สัญญาหรือผู้รับทุนเป็นผู้เยาว์)๓.คำยินยอมในกรณีผู้รับทุนเข้าศึกษาเป็นผู้มีคู่สมรส๔. สัญญาค้ำประกันผู้รับทุนเข้าศึกษาหลักสูตร...๕. คำยินยอมในกรณีผู้ค้ำประกันเป็นผู้มีคู่สมรส(ดูข้อมูลจากภาพกฎหมาย)พรพิมล/พิมพ์/แก้ไข๒๓ กรกฎาคม ๒๕๔๕จุฑามาศ/ปรับปรุง๙ ตุลาคม ๒๕๕๗[๑] ราชกิจจานุเบกษาเล่ม ๑๑๕/ตอนพิเศษ ๘๒ ง/หน้า ๒๖/๑๖ กันยายน ๒๕๔๑